RO
27.3.2023
Jurnalul Oficial al Uniunii Europene
C 112/31
Hotărârea Tribunalului din 8 februarie 2023 – Carpatair/Comisia (Cauza T-522/20) (1) [„Ajutoare de stat – Sectorul aviației – Măsuri puse în aplicare de România în favoarea aeroportului Timișoara – Măsuri puse în aplicare de aeroportul Timișoara în favoarea Wizz Air și a companiilor aeriene care utilizează acest aeroport – Decizie prin care se constată în parte inexistența unui ajutor de stat în favoarea aeroportului Timișoara și a companiilor aeriene care utilizează acest aeroport – Tarife de aeroport – Acțiune în anulare – Act normativ – Afectare individuală – Afectare substanțială a poziției concurențiale – Afectare directă – Interesul de a exercita acțiunea – Admisibilitate – Articolul 107 alineatul (1) TFUE – Caracter selectiv – Avantaj – Criteriul operatorului privat”] (2023/C 112/39) Limba de procedură: engleza Părțile Reclamantă: Carpatair SA (Timişoara, România) (reprezentanți: J. Rivas Andrés și A. Manzaneque Valverde, avocați)
Pârâtă: Comisia Europeană (reprezentanți: F. Tomat și C.
Georgieva, agenți)
Interveniente în susținerea pârâtei: Wizz Air Hungary Légiközlekedési Zrt.
(Wizz Air Hungary Zrt.)
(Budapesta, Ungaria) (reprezentanţi: E. Vahida, S. Rating și I.-G. Metaxas-Maranghidis, avocați), Societatea Naţională „Aeroportul Internaţional Timişoara – Traian Vuia” SA (AITTV) (Ghiroda, România) (reprezentanţi: V. Power și R. Hourihan, solicitors)
Obiectul Prin acțiunea întemeiată pe articolul 263 TFUE, reclamanta, Carpatair SA, solicită anularea Deciziei (UE) 2021/1428 a Comisiei din 24 februarie 2020 privind ajutorul de stat SA.
31662 – C/2011 (ex NN/2011) pus în aplicare de România pentru Aeroportul Internațional Timișoara – Wizz Air (JO 2021, L 308, p.
1, denumită în continuare „decizia atacată”), în măsura în care concluzionează că anumite măsuri nu constituie ajutoare de stat în sensul articolului 107 alineatul (1) TFUE.
Dispozitivul 1) Anulează articolul 2 din Decizia (UE) 2021/1428 a Comisiei din 24 februarie 2020 privind ajutorul de stat SA.
31662 – C/2011 (ex NN/2011) pus în aplicare de România pentru Aeroportul Internațional Timișoara – Wizz Air în măsura în care concluzionează că tarifele de aeroport prezentate în publicația de informare aeronautică din 2010 și acordurile încheiate între Societatea Națională „Aeroportul Internațional Timișoara – Traian Vuia” SA (AITTV) și Wizz Air Hungary Légiközlekedési Zrt.
(Wizz Air Hungary Zrt.) în anul 2008 (inclusiv acordurile de modificare din 2010) nu constituie ajutoare de stat.
2) Comisia Europeană suportă propriile cheltuieli de judecată, precum și pe cele efectuate de Carpatair SA.
3) Wizz Air Hungary și AITTV vor suporta propriile cheltuieli de judecată.
(1)
JO C 378, 9.11.2020.